Maudhui: Wanahisi kuwa utawala wa mpito unaoongozwa na baraza la jeshi hautaki kuhamisha madaraka kwa utawala wa kirai.

Wamejitolea kufanya hivyo licha ya kuwa wanaendelea na mfungo wa mwezi wa Ramadhani.

Nguvu ya uwepo wao katika eneo hilo inadhihirika wakati wanapokuja pamoja kufungua mfungo wao (Iftar) jua linapotua.

Punde baada ya wao kusali na kula waandamanaji wanaanza kuimba kwa pamoja: "Utawala wa kirai ama mageuzi ya daima."

Wengine wanajibu kwa mkufuatilia na maneno haya : "Sitarudi nyuma, Nina mahitaji."

Maelfu ya watu huanza kufika- wengine wakiwa wamebeba  vyakula vyao wenyewe pamoja na maji kutoka nyumbani na wengine huamua kupika pamoja katika eneo lililotengewa waandamanaji.

Vyakula pia hutolewa na wanawake ambao wanawaalika watu waliyojitolea kuunga mkono mkono maadamano hayo kupitia mitandao ya kijamii kwenda majumbani mwao kuchukua vyakula hivyo.

Kampuni nyingi pia zimejitolea kuwapelekea maji ya chupana vyakula kwa kutumia magari makubwa ili kuhakikisha hakuna mtu anaeshiriki maandamano hayo anaumia kwa njaa au kiu wakati huu wa mfungo wa ramadhan.

Waandamanaji wanahofia maafisa wa utawala uliyopita wanaweza kurejea madarakani

Wakati wa kutoa hotuba ukifika wanaharakati  na watu wa kawaidi ambao hawakuwahi kufikiria kuzungumza hadharani wanapata furasi ya kuhutubia umati wa watu.

Wanazungumzia mateso yanayodaiwa kutekelezwa na majeshi na wanamgambo waliyokuwa karibu na utawala wa Omar al Bashiri uliyong'olewa madarakani - na jinsi  familia zao zilivyoathiriwa.

Wanaelezea vitu ambavyo watu wengi hawajawahi kuvisikia.

Wengi wa wzungumzaji wanatoka katika maeneo  yaliyoathiriwa na ghasia kama vile Darfur ama Kordofan kusini.

Baadhi yao wanaelezea jinsi wamekua waathikiwa wa ujenzi wa bwawa ambao walitolewa makwao kwa lazima.

Sanaa ya uchoraji ni moja ya vitu vilivyopata umaarufu mkubwa katika maandamano ya Sudan

Familia za waandamanaji walouawa wakati wa mandamano pia zinapewa nafasi ya kuzungumza.

Watu wanazungumza usiku kucha na kuhamasishana jinsi maandamano hayo yatakua na manufaa...\nMaudhui yaliyotangulia yanaweza kufupishwa kama ifuatavyo:
Zaidi ya mwezi mmoja baada ya majeshi nchini Sudan kuondoa madarakani utawala wa Omar al-Bashir, umati mkubwa watu umeendelea kupiga kambi usiku na mchana mbele ya makao makuu ya kijeshi katika mji mkuu wa Khartoum.